
04.10.2012

Stimate domnule Prim Ministru,


Vă mulțumesc pentru răspunsul dumneavoastră referitor la chestiunea desemnării unui avocat imparțial al Poporului. Înțeleg punctul dumneavoastră de vedere că Guvernul nu este cel abilitat să facă asemenea propuneri și de aceea revin cu aceeași rugăminte, adresată de această data șefului de partid Victor Ponta. 
Vă solicităm să retrageți candidatul PSD, pe domnul Valer Dorneanu și să susțineti candidatura domnului Peter Eckstein Kovacs, pentru a satisface cererea CE - de a nominaliza un Avocat al Poporului care să se bucure de susținerea tuturor partidelor -, precum și dorința societății civile. 
Menționăm că am adresat o cerere similară tuturor șefilor de partide reprezentate în Parlament.

Nădăjduiesc că după această cerere  lucrurile vor demara în direcția dorită de noi toți și așteptăm cu încredere o întâlnire pe tema transparenței achizițiilor publice, în spiritul Cărții Albe la care v-ați angajat.

Cu consideraţie, 
Alina Mungiu-Pippidi

Președinte, Societatea Academică din România

